પણ, મુશ્કેલીને અવગણી, એને માટે જવાબદાર પરિબળોને પોતાના ફાયદા માટે ઉપયોગે લેવાં એ માનવજાતની ખાસિયત રહી છે. ઉપર જણાવ્યા એ પૈકીના મોટા ભાગના રોગો માટે જવાબદાર એવાં વિષાણુઓના ચેપ સામે રક્ષણ આપે એવી રસીઓ બનાવવા માટે જે તે રોગકારક વિષાણુઓનો જ ઉપયોગ કરવામાં આવે છે! આવી રસીનો જ પ્રતાપ છે કે શીતળા જેવા ભયંકર રોગને સંપૂર્ણપણે નાબૂદ કરી શકાયો છે. રસી એટલે શું એ સમજવા માટે થોડો ઇતિહાસ અને થોડું વિજ્ઞાન ચર્ચી લઈએ.